丁流芳

丁流芳（），字鴻揚，山西平陽府翼城縣涧峡村人，明朝政治人物。

生平
萬曆四十年（1612年）中壬子科舉人，四十四年（1616年）成丙辰科進士，初授陕西咸寧縣知縣，理繁判狱，院司數稱其才。秩满，當得臺垣，以不附魏忠贤，判京畿軍匠，分管三殿工。事竣，总理以能聞，賜服扁。擢升户部，视倉通州。清兵入寇，有警，圍城甚急，諸官相顧愕然。流芳率衆登陴，設法守御，城赖以全，通民立造命碑紀其功。方戒嚴時，漕船洎城下者焚毁殆盡，督事責運官補偿，芳题獲免。以户部郎中出爲四川僉事，擢陕西布政司右參議，分巡關内，肅軍政，捕流寇，吏民安堵，秦人立祠祀焉。升按察副使，分巡寧夏，以母老請終養。服闋，草平寇方略北上。流寇奄至，偽官诱之降，流芳曰：「我封疆大臣，恨不能爲國殺賊，忍從賊耶！」賊怒，慘加非刑，流芳不屈而死。弥月，生子尔贞，能讀父書，游邑庠。孫丁書升，中康熙庚辰科進士。

引用

參考文獻
民國《平陽府志》

L
翼城人
萬曆四十年壬子科舉人
明朝咸寧縣知縣
明朝户部主事
明朝户部郎中
明朝陕西布政使司參議
明朝陕西按察司副使
明朝被殺害人物